《送贾镇卿》
宋代·徐积

萧县大夫，气质端劲。其中所养，不邪而正。正以辅才，恕以辅明。

面无谀色，口无谀声。若斯人者，宜于王庭。而况一县，为惠为泽。

恕所以惠，威所以立。猛宽得中，韦抗是也。诛奸殄寇，有贺齐者。

东汉庞参，作守汉阳。政所以茂，实繄任棠。以君之正，以君常德。

力追古人，是宜是适。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。